laion/Wikipedia-Exotic huggingface dataset:
אליפות וימבלדון 1895

אליפות וימבלדון 1895 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-8 ביולי והסתיימה ב-15 ביולי. תוכנית התחרות כללה תחרויות גברים, תחרויות נשים ותחרויות זוגות גברים. התחרות נערכה בשני שלבים. בשלב הראשון המתחרים חולקו ל-2 בתים. מנצח השלב הראשון היה עולה להתמודד מול מנצח אליפות וימבלדון 1894 על התואר. לתחרות זו נרשמו 18 טניסאים. בנוסף לטניסאים הבריטיים השתתף בתחרות טניסאי מאוסטרליה. בגמר תחרות הגברים וילפריד בדלי ניצח את וילברפורס איבס האוסטרלי. מכיוון שיהושע פים לא התייצב למשחק הקובע, וילפריד בדלי, ניצח טכנית, וקיבל תואר אלוף. בתחרות הנשים השתתפו תשע טניסאיות. שרלוט קופר ניצחה ב-2 מערכות ומכיוון שלוטי דוד לא התייצבה, שרלוט קופר הוכתרה אלופת התחרות. בתחרות הזוגות השתתפו שישה זוגות שהתחרו על הזכות להתמודד על התואר במשחק נגד האחים בדלי, מנצחי אליפות וימבלדון 1894. הזוג, ארנסט ליואיס הבריטי ווילברפורס איבס האוסטרלי, ניצח בתחרות בין הזוגות המתמודדים. אך הם הפסידו לאחים בלדי ב-4 מערכות. בכך זכו האחים בדלי באליפות, בפעם השנייה ברציפות. האתר הרשמי של אליפות וימבלדון תוצאות משחקי גברים תוצאות משחקי זוגות תוצאות משחקי נשים
גיא ביטון

גיא ביטון (נולד בשנת 1973) הוא קצין בצה"ל בדרגת אלוף-משנה. שימש סגן מפקד אוגדת עזה, נציג זרוע היבשה בצבא ארצות הברית, מפקד חטיבת שגיא ומפקד גדס"ר גבעתי. ביטון התגייס לצה"ל בשנת 1991, ושובץ בגדוד שקד בחטיבת גבעתי. עבר הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לגדוד שקד, ומונה למפקד מחלקה ולקח חלק בלחימה בדרום לבנון. לאחר מכן שימש כסגן מפקד פלוגה. בהמשך שימש כמפקד פלוגת מסלול. לאחר מכן מונה למפקד פלוגה רובאית בגדוד. בהמשך שימש כסגן מפקד גדוד רותם. לאחר מכן מונה לקצין אג"ם של חטיבת גבעתי. בשנת 2005 הועלה לדרגת סא"ל ומונה למפקד גדס"ר גבעתי, אותו הוביל בלחימה ברצועת עזה, ושימש בתפקידו עד שנת 2007. בהמשך שימש מפקד צוות במכללה לפיקוד טקטי. לאחר מכן מונה לקצין המבצעים של פיקוד הדרום בין השנים 2010–2012. באוגוסט 2012 הועלה לדרגת אל"ם ומונה למפקד חטיבת שגיא, ב-11 ביוני 2014 סיים את תפקידו. ביולי 2014 מונה לנציג זרוע היבשה בפיקוד האימונים וההדרכה של צבא ארצות הברית (TRADOC), ושימש בתפקיד עד שנת 2016. בשנת 2016 מונה לסגן מפקד אוגדת עזה, ושימש בתפקיד עד שנת 2017. ביטון נשוי ואב לשלושה, בעל תואר ראשון מטעם אוניברסיטת בן-גוריון ותואר שני מטעם האוניברסיטה העברית. מדיה וקבצים בנושא גיא ביטון בוויקישיתוף חנן גרינברג, "הפעולה היתה נקייה, פגענו אך ורק בחמושים", באתר ynet, 23 באוקטובר 2006. נצחיה יעקב, 20 הדקות הארוכות ביותר בחיינו, באתר ישראל היום, 5 במאי 2014. אמיר בוחבוט, זיכרונות מ-15 שנות לחימה ברצועת עזה, באתר nrg‏, 19 באוקטובר 2007. מיכל גרינברג, אבי יששכרוף ועמוס הראל, 7 פלשתינאים נהרגו ויותר מ-30 נפצעו בקרב עם צה"ל בבית חאנון, באתר הארץ, 23 באוקטובר 2006. צבא ההגנה לטבע - מפקדים לוקחים אחריות על סביבתם, עמוד 22, באתר החברה להגנת הטבע. נצחיה יעקב, 20 הדקות הארוכות ביותר בחיינו, באתר ישראל היום, 5 במאי 2014. יובל אזולאי, החדשות מהצפון הפכו לשיחת היום בקרב הלוחמים בעזה, באתר הארץ, 13 ביולי 2006. חנן גרינברג, "הפעולה היתה נקייה, פגענו אך ורק בחמושים", באתר ynet, 23 באוקטובר 2006. אמיר בוחבוט‏, מח"ט בפיקוד דרום: "נערכים לחוליות טרור נוספות מסיני", באתר וואלה, 22 בספטמבר 2012. אודי הירש‏, שבויות מלחמה, באתר וואלה, 29 באוקטובר 2009. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
גרביטון (קומיקס)

גרביטון (באנגלית: Graviton, על שם גרביטון) הוא דמות בדיונית של נבל-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Avengers #158 מאפריל 1977 ונוצרה על ידי הכותב ג'ים שוטר והמאייר סאל בוסימה. גרביטון הוא האלטר אגו של פרנקלין הול, פיזיקאי קנדי אשר ערך ניסויים בהרי הרוקי. טעות בחישוביו של הול גרמה לתאונה, אשר גרמה לו לתמרן גרביטציה וכבידה. בהתחלה, הול ניסה להסתיר את כוחותיו, אך בהמשך התפתה, תפר תחפושת ואימץ את זהות גרביטון. כאשר גרביטון השתלט על מתקן מחקר ואסר כל קשר לעולם החיצון, אחד מהמדענים שלח אות מצוקה לאוונג'רס. גרביטון הביס את כל חברי האוונג'רס פרט לפנתר השחור, אשר הזעיק את תור. תור הביס אותו, וגרביטון נחשב למת. לאחר מכן, הוא מופיע שוב, אך קיום חייו מהבהב והוא סובל מאמנזיה. כאשר ניסה לחטוף מדענית אשר היו לו רגשות כלפיה, הדבר וחזיז שחור סיכלו את מזימתו, וגרמו לו להתפוצץ. גרביטון הצליח לחזור לחיים, הובס על ידי תור ונכלא בממד חלופי. כאשר חזר, גרביטון ניסה להשתלט על העולם התחתון, והובס על ידי האוונג'רס מהחוף המערבי. גרביטון עזר למפיסטו לנסות להרוג את הביונדר, ולאחר שגייס מספר פושעים כבעלי ברית, הוא מביס את ספיידרמן. לאחר קרב עם ארבעת המופלאים, הוא הובס על ידי ספיידרמן עם כוחותיו הקוסמיים. לאחר שסולק פעם נוספת לממד חלופי, גרביטון מחולץ על ידי טכנו וברון זמו. הוא תוקף את קבוצות ת'נדרבולטס והאוונג'רס מהאגמים הגדולים, ולמרות ששוכנע על ידי מונסטון להפסיק את מתקפתו, הוא מתעמת עם הקבוצה בסן פרנסיסקו. כשגורש וחזר ממד חלופי נוסף, גרביטון וחייזר בשם מ'ריל יוצאים במטרה לכבוש את כדור הארץ. הוא טובח בקבוצת הגואלים (אך משאיר בודדים בחיים), ולאחר שגילה כי מ'ריל תמרן אותו כדי ליצור פלישת חייזרים, מקריב את עצמו למען העולם. מסיבה לא ידועה, גרביטון הפציע שנית ונכלא בכלא הרפסודה. כאשר אלקטרו מבטל את הגנות הכלא כדי לשחרר את סאורון, גרביטון ברח והובס על ידי האוונג'רס החדשים. למרות שנפגע קשה בראשו וכוחותיו נחלשו, גרביטון פצע את קפטן אמריקה ואת ספיידרמן, וכמעט נהרג על ידי איירון מן בעל כוחות האקסטרמיס. גרביטון נלחם באיירון מן עוד פעם, ונתקל בבנו המרושע של המנהיג. כאשר ארגון A.I.M.‎ נחשף לציבור, אנדרו פורסון גייס את גרביטון למועצה העליונה של הארגון כשר המדע. כאשר עצר מהאוונג'רס הסודיים מלהתנקש בחייו של פורסון, גרביטון נתקל בשריונות איירון פטריוט ובענק הירוק. את דמותו של המדען פרנקלין הול בסדרת הלייב אקשן "סוכני S.H.I.E.L.D." מגלם השחקן איאן הארט. בגרסה זו הול הוא מדען שנחטף על ידי שותפו לשעבר, איאן קווין, במטרה ליצור כלי נשק המופעל בידי חומר מסתורי בשם גרביטוניום. הול ניסה להשמיד את הגרביטוניום ונשאב לתוכו, וכך מאוחר יותר גם קווין. בעונתה החמישית של הסדרה התמזג הגנרל גלן טאלבוט בגילומו של אדריאן פסדר עם הגרביטוניום, ובכך הפך לגרביטון בצורה מלאה. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
אהרון סבג

אהרון סבג הוא אלוף-משנה במילואים בצה"ל, שירת כמפקד גדוד צבר וכמפקד חטיבת הבקעה. עוטר בעיטור המופת. עם גיוסו לצה"ל במסגרת גרעין נח"ל, התנדב לצנחנים לגדוד הנח"ל המוצנח. בצנחנים סבג עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ואחר כך כמפקד פלוגה בגדוד. בשנת 1973 השתתף במבצע אביב נעורים במסגרת כוח הצנחנים, בפיקוד אמנון ליפקין-שחק, שתקף את בנין מפקדת ארגון החזית העממית בביירות (יעד "גילה"). אף על פי שנפתחה על הכח אש כבדה, והוא סבל מנפגעים, הפעולה הושלמה בהצלחה, והבניין פוצץ על עשרות המחבלים שהיו בו. על גבורתו במבצע עוטר סבג בעיטור המופת. סבג לחם במלחמת יום הכיפורים כמ"פ בגדוד 50, ולאחריה שימש כמפקד פלחה"ן צנחנים. בהמשך לחם במלחמת לבנון הראשונה, ולאחריה שימש כמפקד גדוד צבר, והוביל אותו בלחימה בדרום לבנון. כן שימש מפקדה השני של יחידת מורן בשנים 1985–1986. בשנים 1989-1988 שימש כמפקד חטיבת הבקעה. בשנת 2020 הקים את עמותת הנח"ל המוצנח. טל זגרבה, שמענו פיצוץ אדיר, הבניין נחצה לשניים, במחנה, 12 במרץ 2008. מיכאל בר-זהר וניסים משעל, "יפות יפות, עם רימונים בחזייה". אביב נעורים, באתר ynet, 25 במרץ 2013. עיטור המופת לאהרון סבג - אתר עמותת ההנצחה לחללי הנח"ל ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ניר סלומון

ניר סלומון הוא קצין בצה"ל בדרגת אלוף-משנה במילואים, לשעבר ראש מחלקת צי"ד, בעבר פיקד על חטיבת עציון, על גדוד 13 (גדעון), ועל סיירת גולני. עם גיוסו לצה"ל שובץ בחטיבת גולני. בגולני עבר סלומון הכשרה כלוחם, קורס מ"כים חי"ר ויצא לקורס קציני חי"ר. בהמשך שימש מפקד מחלקה בגדוד 51 ומפקד פלוגה, בהמשך שימש סגן מפקד גדוד 13 ולקח חלק בלחימה בדרום לבנון. לאחר מכן שימש כמפקד סיירת גולני בשנים 2000–2001. ב-2001 הועלה לדרגת סגן-אלוף ומונה למפקד גדוד 13 (גדעון), והוביל אותו בלחימה כנגד הטרור הפלסטיני באינתיפאדה השנייה עד שנת 2003, בהמשך שימש ראש ענף תכנון בזרוע היבשה, ולאחר מכן שימש סגן מפקד חטיבת יהודה. ב-2007 הועלה לדרגת אלוף-משנה ומונה למפקד חטיבת עציון, לאחר סיום תפקידו ב-2009, מונה לסגן מפקד אוגדה 162, ב-2011 מונה לשמש כראש מחלקת צי"ד בחטיבת התקשוב בזרוע היבשה. ביולי 2015 אל"ם סלומון פרש מצה"ל. אבי יששכרוף, יובל אזולאי, שוטר פלשתינאי נהרג מאש מג"ב בבית לחם, באתר הארץ, 5 בדצמבר 2007. אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007, עמוד 133. ניר סלומון (2000-2001), באתר גדוד הסיור של חטיבת גולני. עמוס הראל, קוצרה כהונת מח"ט שתיפקד באופן לקוי במלחמה, באתר הארץ, 25 בינואר 2007. רביד חרובי וליאור צרור, הדור הבא של הצי“ד: ניהול פעילות מבצעית על גבי מסך, באתר צה"ל (דרך ארכיון האינטרנט), 17 באפריל 2013. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
Ach Gott, vom Himmel sieh darein, רי"ב 2

Ach Gott, vom Himmel sieh darein (בגרמנית: "הו אלוהים שבשמיים, הביטה וראה"), רי"ב 2, קנטטה דתית שהולחנה על ידי יוהאן סבסטיאן באך בשנת 1724, ובוצעה לראשונה ב-18 ביוני 1724, בלייפציג. הקנטטה הולחנה לכבוד יום ראשון השני אחרי חג השילוש, בהתבסס על כוראל אשר חובר על ידי מרטין לותר בשנת 1524 כפרפרזה על פרק י"ב בספר תהילים. הקנטטה הולחנה לשלושה קולות מובילים (אלט, טנור ובס), מקהלה בת 4 קולות, 4 טרומבונים, 2 אבובים, 2 כינורות, ויולה ובאסו קונטינואו. מקהלה: Ach Gott, vom Himmel sieh darein רצ'יטטיב (טנור): Sie lehren eitel falsche List אריה (אלט): Tilg, o Gott, die Lehren רצ'יטטיב (בס): Die Armen sind verstört אריה (טנור): Durchs Feuer wird das Silber rein כוראל: Das wollst du, Gott, bewahren rein מדיה וקבצים בנושא Ach Gott, vom Himmel sieh darein, רי"ב 2 בוויקישיתוף מידע על היצירה "Ach Gott, vom Himmel sieh darein, רי"ב 2" באתר מיוזיק בריינז מידע על הקומפוזיציה "Ach Gott, vom Himmel sieh darein, רי"ב 2" באתר AllMusic פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אליפות וימבלדון 1896

אליפות וימבלדון 1896 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-13 ביולי והסתיימה ב-21 ביולי. תוכנית התחרות כללה תחרויות גברים, תחרויות נשים ותחרויות זוגות גברים. התחרות נערכה בשני שלבים. בשלב הראשון המתחרים חולקו ל-2 בתים. מנצח השלב הראשון היה עולה להתמודד מול מנצח אליפות וימבלדון 1895 על התואר. לתחרות זו נרשמו 31 טניסאים. בנוסף לטניסאים הבריטיים השתתף בתחרות טניסאי מאוסטרליה וטניסאי אמריקאי. בגמר תחרות הגברים הארולד מהוני ניצח את וילברפורס איבס האוסטרלי. במשחק האליפות וילפריד בדלי (מנצח אליפות וימבלדון 1895) הפסיד למהוני ב-5 מערכות. בתחרות הנשים השתתפו שש טניסאיות. אליס פיקרינג ניצחה בתחרות אך הפסידה ב-2 מערכות במשחק על האליפות לשרלוט קופר שהצליחה להגן על התואר מהשנה הקודמת. בתחרות הזוגות השתתפו 14 זוגות שהתחרו על הזכות להתמודד על התואר במשחק נגד האחים בדלי, מנצחי אליפות וימבלדון 1895. הזוג, רג'ינלד דוהרטי והרולד ניסבט, ניצח בתחרות בין הזוגות המתמודדים. הם הפסידו לאחים בלדי ב-5 מערכות. בכך זכו האחים בדלי באליפות בפעם השלישית ברציפות. האתר הרשמי של אליפות וימבלדון תוצאות משחקי גברים תוצאות משחקי זוגות תוצאות משחקי נשים
דליהו בן שמעיהו

דְלׇיׇהוּ בן שמעיהו היה משרי המלך יהויקים. דליהו נזכר בספר ירמיה כאחד מהשרים, אשר ישבו בלשכת הסופר שבבית המלך יהויקים והקשיבו לדברי מִכׇיְהוּ בן גמריהו בן שפן, אשר הודיע להם על דברי ברוך בן נריה, שקרא בבית המקדש את מגילת נבואות ירמיהו. בהמשך הסיפור מובאת המגילה למלך יהויקים, שקורע אותה למרות הפצרותיהם של דליהו, אלנתן וגמריהו. יהודי (דמות מקראית) ברוך בן נריה הסופר : נתוח מספר פרקים ביוגרפיים בירמיהו - פרק ל"ו חמ"י גבריהו "ואני כותב על הספר בדיו" או הפחד מפני הנשגב דוד קמחי ירמיהו ל"ו י"ב ”..והנה כל השרים יושבים... ...ודליהו בן שמעיהו...” ירמיהו ל"ו, י"ב ירמיהו ל"ו, כ"ה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
נצרניים

נִצְרָנִיִּים (שם מדעי: Balistidae) היא משפחה במחלקת דגי הגרם. משפחה זו מחולקת ל-12 סוגים ובהם 40 מינים, המצויים בעיקר בימים חמים. יש להם צבעי אזהרה[דרוש מקור] בולטים ושלושה קוצים הדומים בצורתם לנצרה, משם מגיע שמם. רוב מיני הנצרנים חיים במים רדודים. בר-נצרן (Abalistes) סוג ומין יחיד אחי-נצרן קווי (Balistapus undulatus) נצרן (Balistes) נצרתן (Balistoides) קרינית (Canthidermis) פחמי (Melichthys) סוג ומין יחיד פיחון אדום-שן (Odonus niger) רב-נצרן (Pseudobalistes) פיקסון (Rhinecanthus) - בו פיקסון ים-סופי ניצרנית (Sufflamen) Xanthichthys Xenobalistes הנצרניים הם דגים קטנים עד בינוניים בגודלם והגדולים מביניהם מגיעים לאורך מטר. הם מאופיינים במבנה גוף פחוס. עורם של הנצרניים - מכוסה קשקשים גרמיים גדולים וקשים, המשמשים להם הגנה. לדגים הללו יש שני סנפירי גב, שעל אחד מהם יש שלושה קוצים מהם, הקדמי הוא הגדול ביותר. בדרך הכלל, הקוצים מקופלים בתוך שקע המצוי על הגב. לנצרניים יש שיניים חזקות המשמשות לפיצוח טרפם. הנצרניים ניזונים מסרטנים, רכיכות וקיפודי ים, את שלדיהם מפצח בשיניו. מינים מעטים ניזונים מאצות. בשעת סכנה, חודרים דגים אלה לסדק צר בין סלעים ואלמוגים וזוקפים את הקוץ העבה, הנתמך על - ידי שני הקוצים האחרים. הקוץ נתפס בתוך נקיק הסלע ואינו מאפשר לשלוף את הנצרן ממחבואו. בשרם של רבים מבני המשפחה רעיל ואינו אכיל. ייתכן שזו הסיבה שלרבים מהם יש צבעים בולטים לעין, שהם אינם אלא צבעי אזהרה. בתקופת הרבייה הזכר חופר גומה והנקבות מטילות בה את ביציהן. ההטלות נשמרות על ידי הזכר בין יום למספר ימים ואחר כך בוקעות ביצי הדגים לים - הפתוח. בזמן השמירה עלול הזכר להיות תוקפני כלפי מי שמתקרב לביצים. תקופת הרבייה היא בתחילת האביב וסוף הקיץ. 12 מינים חיים בחופי ישראל, בעיקר במפרץ אילת: בַּר-נִצְרָן כּוֹכְבָנִי (Abalistes stellatus) אֲחִי-נִצְרָן קַוִּי (Balistapus undulatus) נִצְרָן יָם-תִּיכוֹנִי (Balistes carolinensis) נִצְרְתָן זֵיתָנִי (Balistoides viridescens) קְרִינִית הַכְּתָמִים (Canthidermis macrolepis) פֶּחָמִי הָדִּי (Melichthys indicus) פִּיחוֹן אֲדֹם-שֵׁן (Odonus niger) רַב-נִצְרָן רַבְגּוֹנִי (Pseudobalistes flavimarginatus) רַב-נִצְרָן שָׁחֹם (Pseudobalistes fuscus) פִּיקָסוֹן יַם-סוּפִי (Rhinecanthus assasi) נִצְרָנִית לִבְנַת-זָנָב (Sufflamen albicaudatus) נִצְרָנִית לִבְנַת-חַרְטוֹם (Sufflamen fraenatus) מדיה וקבצים בנושא נצרניים בוויקישיתוף נצרניים, באתר ITIS (באנגלית) נצרניים, באתר NCBI (באנגלית) נצרניים, באתר Animal Diversity Web (באנגלית) נצרניים, באתר האנציקלופדיה של החיים (באנגלית) נצרניים, באתר GBIF (באנגלית) נצרניים, באתר אנציקלופדיה בריטניקה (באנגלית) נצרניים באתר המצפה התת-ימי באילת אינדקס דגים אתר מטח-כותר אביב מילון בעלי חיים: דגי הגרם (תשע"ב), 2012, באתר האקדמיה ללשון העברית
כיסנאי דואה

כיסנאי דואה (שם מדעי: Petaurus breviceps, מוכר בשם הלועזי ״שוגר גליידר״ - Sugar Glider - דאון הסוכר), הוא יונק כיס הנפוץ במזרח ובצפון אוסטרליה, גינאה החדשה, מספר איים סובבים, וכן טסמניה. הוא נוהג לדאות מעץ לעץ, כשמו, קרומי עור הנמתחים בין ידיו ורגליו, ויכול לדאות עד 50 מטר. הוא פעיל בלילה, מחבב פירות סוכריים ונקטריים (ועל כן מכונה שוגר), ומבלה את מרבית זמנו בצמרות עצים. הכיסנאי הוא חיית מחמד אקזוטית פופולרית, אך הסחר בו אינו חוקי בחלק מהמדינות, כולל אוסטרליה וחלקים מארצות הברית. בישראל הסחר בו חוקי. הכיסנאי דומה מאוד במראהו והתנהגותו לסנאי דואה ורבים מבלבלים ביניהם, אך הם אינם קרובי משפחה מבחינה טקסונומית. זוהי דוגמה לאבולוציה מתכנסת. הכיסנאי דומה לסנאי במראהו. אורך גופו, מאפו לזנבו, בין עשרים וארבעה סנטימטרים לשלושים סנטימטרים. הזכרים שוקלים כ-130 גרם והנקבות כ-120 גרם, ולזכרים בלוטות ריח במצח ובחזה. לכיסנאי חמש אצבעות בכל כף רגל, ולכל אחת טופר, פרט לבוהן האצבע האחורי. ברגליו האחוריות, האצבע השנייה והשלישית ממוזגות באופן חלקי, היוצר מין מסרק. לכיסנאי פרווה רכה בגוון אפור-כחלחל; אך נראו פריטים צהובים, חומים או (לעיתים רחוקות) לבקנים. פס שחור יורד מאפו לאמצע גבו. צבע בטנו, גרונו, וחזהו קרם. מאפינו הבולט ביותר הוא הקרום המשתרע מהאצבע החמישית לבוהן הראשון. כאשר רגליו נמתחות החוצה, קרום זה מאפשר לכיסנאי לדאות מרחק ניכר. הם ישנים בקניהם בשעות היום, ובמהלך הלילה הם צדים חרקים ובעלי חוליות קטנים, ואוכלים פירות מתוקים ואת המוהל המתוק של מינים מסוימים של עצי אקליפטוס, שיטה וגומי. השוגר זקוק לסוכר באופן תמידי כדי לשרוד, ולכן הם אוהבים פירות וצוף ושוהים בצמרות העצים. תוחלת חיים ממוצעת בטבע היא עד 9 שנים. בשבי הוא חי בדרך כלל עד 12 שנים, ותוחלת החיים המקסימלית שדווחה היא 17 שנים. הכיסנאי הוא מין אנדמי לחלקים של אוסטרליה, גינאה החדשה וכמה מאיי אינדונזיה. המאובנים הראשונים של השוגר נמצאו במערה בוויקטוריה ומתוארכים לפני 15,000 שנה, בזמן תקופת הפלייסטוקן. הכיסנאים מצויים בכל יער שיש בו מזון מתאים, אך נפוצים יותר ביערות אקליפטוס. הכיסנאים הם בעלי חיים חברתיים מאוד. הם חיים בקבוצות משפחתיות או מושבות הכוללים עד שבעה בוגרים, והצעירים, שעוזבים את הקן כשהם יכולים, גרים ביחד ומשתפים פעולה להגן על הטריטוריה שלהם. הזכר הדומיננטי מסמן את הטריטוריה שלו ואת חברי הקבוצה בעזרת רוק וריח המיוצרים על ידי בלוטות הריח. פולשים שאין להם את הריח המתאים יגורשו באלימות. כל מושבה מגנה על שטח של כ-2.5 דונם. הכיסנאים מתרבים פעם או פעמיים בשנה, בהתאם לתנאי האקלים. נקבת כיסנאי ממליטה שני גורים או לעיתים גור אחד, בכל המלטה. תקופת ההריון נמשכת בין 15 ל-17 ימים, ולאחר מכן זוחל הוולד לכיס אמו להמשך התפתחות. הצעירים נשארים בכיס האם כ-60 יום לאחר הלידה, העיניים נפקחות לראשונה סביב 80 יום לאחר הלידה, וצעירים יעזבו את הקן כ-110 ימים לאחר הלידה. מדיה וקבצים בנושא כיסנאי דואה בוויקישיתוף כיסנאי דואה, באתר ITIS (באנגלית) כיסנאי דואה, באתר NCBI (באנגלית) כיסנאי דואה, בבסיס הנתונים ARKive (באנגלית) כיסנאי דואה, באתר האנציקלופדיה של החיים (באנגלית) כיסנאי דואה, באתר GBIF (באנגלית) https://web.archive.org/web/20121004062316/http://hilltopanimalhospital.com/sugarglider.htm כיסנאי דואה באתר הרשימה האדומה של IUCN "Facts about the Exotic Pet Trade". Animal planet.com "Petaurus breviceps". Eol.org Pasatta, J. "Petaurus breviceps". Animal Diversity Web, 1999
דניאל סובשיץ'

דניאל סובשיץ' (בקרואטית: Danijel Subašić; נולד ב-27 באוקטובר 1984 בזאדאר, יוגוסלביה) הוא כדורגלן קרואטי המשחק בעמדת השוער בהיידוק ספליט. שיחק בנבחרת קרואטיה וערך במדיה 44 הופעות בינלאומיות. סובשיץ' החל את הקריירה המקצועית שלו בקבוצת זאדאר, מעיר הולדתו, בעונת 2003/2004. בעקבות ירידת זאדאר מהליגה הראשונה בקרואטיה, עזבו שחקנים רבים את הקבוצה, ביניהם שוערי הקבוצה. עקב כך הפך סובשיץ' לשוער הראשון של הקבוצה. בקיץ 2008 הושאל סובשיץ' להיידוק ספליט ובאופן מיידי הפך לשוער הראשון של הקבוצה, כאשר הופיע בכל משחקי הליגה של הקבוצה במחצית הראשונה של עונת 2008/2009. במהלך פגרת החורף, הוחלט במועדון להמיר את ההשאלה להעברה, וסובשיץ' נרכש על ידי המועדון. בהמשך העונה המשיך סובשיץ' לאייש את עמדת השוער בהיידוק באופן קבוע. בעונת 2009/2010, עונתו השנייה של סובשיץ' בהיידוק, הופיע ב-28 משחקי ליגה ושתי הופעות במוקדמות הליגה האירופית, ובנוסף סייע לקבוצתו לזכות בגביע הקרואטי. בעונת 2010/2011 שיחק ב-20 משחקי ליגה. בתחילת חודש נובמבר נפצע בברכו, פציעה שהשביתה אותו למשך חודשיים. בנוסף, באותה עונה העפילה היידוק לליגה האירופית, בה שיחק השוער בכל משחקי הקבוצה, מלבד אלו שבזמן קיומם היה פצוע. בחודש ינואר 2012 הצטרף סובשיץ' למונקו מליגת המשנה הצרפתית. עד סיום עונת 2011/2012 הופיע ב-17 משחקי ליגה, אשר ב-5 מתוכם שמר על רשת נקייה. את שערו היחיד בקריירה כבש בבעיטה חופשית, שער ניצחון מול בולון במשחק שהסתיים ב-1:2 למונקו. בעונה שלאחר מכן היווה סובשיץ' חלק חשוב בעלייה של מונקו לליגת העל הצרפתית מהמקום הראשון בליגת המשנה, כאשר החמיץ שלושה משחקי ליגה בלבד. ב-10 באוגוסט 2013 ערך סובשיץ' את הופעתו הראשונה בליגת העל הצרפתית, בניצחון החוץ של מונקו 0-2 את בורדו. בעונת 2013/2014 שמר סובשיץ' על רשת נקייה ב-6 משחקי ליגה, מתוך 35. באותה עונה הופיע סובשיץ' בליגה בלבד, כאשר השוער הארגנטינאי סרחיו רומרו שיחק בשאר המסגרות. ב-22 בספטמבר 2021 חזר סובשיץ להיידוק ספליט, שנה לאחר ששוחרר ממונקו ונותר ללא קבוצה. סובשיץ' ערך את הופעת הבכורה שלו בנבחרת קרואטיה עד גיל 21 ב-1 במרץ 2006, במשחק ידידות נגד דנמרק. בסך הכל לזכותו 6 הופעות בנבחרת הצעירה של קרואטיה, כולל 2 במוקדמות אליפות אירופה עד גיל 21 - 2007. בשנת 2009 זומן סובשיץ' לראשונה לנבחרת קרואטיה הבוגרת. ב-14 בנובמבר 2009 ערך את הופעת הבכורה שלו בנבחרת הלאומית במשחק ידידות נגד ליכטנשטיין, בו שמר על רשת נקייה וקרואטיה ניצחה 0-5. במאי 2010 הופיע ב-2 משחקי נבחרת נוספים, נגד אוסטריה ואסטוניה, אשר גם בהם לא ספג. בשנת 2018 היה שותף להעפלתה הסנסציונית של נבחרת קרואטיה עד לגמר המונדיאל, בו הפסידה בתוצאה 4-2 לצרפת. לאחר המונדיאל פרש מהנבחרת בה סך הכול היו לו 44 הופעות. היידוק ספליט הגביע הקרואטי – 2009/2010 מונקו אליפות הליגה השנייה בצרפת – 2012/2013 אליפות צרפת – 2016/2017 דניאל סובשיץ', ברשת החברתית אקס (טוויטר) דניאל סובשיץ', באתר Transfermarkt דניאל סובשיץ', באתר Soccerway דניאל סובשיץ', באתר WorldFootball.net דניאל סובשיץ', באתר National Football Teams דניאל סובשיץ', באתר FootballDatabase.eu פרופיל השחקן באתר הרשמי של מונקו
שמואל קלמי

שמואל קלמי הוא אלוף-משנה במילואים, אשר פיקד על גדוד הסיור של הצנחנים ועל חטיבה 55. עם גיוסו לצה"ל התנדב לצנחנים ושובץ בגדוד 101. בצנחנים עבר קלמי מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד כמפקד מחלקה ובהמשך שימש כמפקד פלוגה. לאחר מכן שימש קצין אג"ם חטיבת הצנחנים, בכ"ט בנובמבר 2002 מונה למפקדו הראשון של גדוד הסיור של הצנחנים, והוביל אותו בלחימה כנגד הטרור הפלסטיני באינתיפאדה השנייה. לאחר מכן בין השנים 2003–2005 שימש כמפקד בסיס האימונים של חטיבת הצנחנים, וכסגן מפקד החטיבה בשנים 2005–2007 כולל מלחמת לבנון השנייה. לאחר מכן הועלה לדרגת אלוף-משנה ומונה למפקד חטיבה 55, חטיבת צנחנים במילואים. בתפקידו הבא מונה להקים ולפקד על מחלקת הגנה באמ"ץ. לי ירון, מאמץ הגנתי, במחנה 17 באוקטובר 2013 אפרת וייס ועלי ואקד, חיילים הרגו פלסטיני שנכנס למחנה דותן בגדה, באתר ynet, 22 בספטמבר 2005. בר ג'וזפין דדון, ‏אחרי 11 ניסיונות השנה: בצה"ל מנסים להתגונן מפני החטיפה הבאה, באתר ‏מאקו‏, 27 באוקטובר 2011. אור הלר, צה"ל לחיילים וקצינים: אסור לנסוע לבנגקוק, באתר nana10‏, 17 בינואר 2012. עמוס הראל, גוף חדש בצה"ל ירכז את אבטחת הבסיסים ומיגונם, באתר הארץ, 22 בפברואר 2009. "גדס"ר שרף". עומר שיקלר, אנו עובדים כל השנה כדי לחגוג את יום העצמאות, באתר News1 מחלקה ראשונה, 11 במאי 2005. אפרת וייס ועלי ואקד, חיילים הרגו פלסטיני שנכנס למחנה דותן בגדה, באתר ynet, 22 בספטמבר 2005. קובי פינקלר, "חוד החנית" קיבלה מפקד חדש, באתר ערוץ 7, 27 ביולי 2007. עמוס הראל, גוף חדש בצה"ל ירכז את אבטחת הבסיסים ומיגונם, באתר הארץ, 22 בפברואר 2009. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
שמעון אדרי

שמעון אדרי (נולד בשנת 1975) הוא קצין בצה"ל במילואים בדרגת אלוף-משנה. שימש מפקד המרכז לאימונים באש (מא"ש) במל"י, מפקד חטיבה 5, מפקד יחידת דובדבן ונספח צה"ל בדרום קוריאה. אדרי נולד וגדל בבית שאן. עם גיוסו לצה"ל נובמבר 1993, התנדב ליחידת דובדבן. ביחידה עבר אדרי מסלול הכשרה כלוחם וכמפקד כיתה ויצא לקורס קציני חי"ר. עם סיום הקורס שב ליחידת דובדבן כמפקד צוות, ולקח חלק במבצעים מיוחדים ולחימה כנגד הטרור הפלסטיני בשטחי יהודה ושומרון. בהמשך שימש כמפקד פלגה ביחידה. בשנת 1999 מונה לתפקיד מפקד פלוגת מסלול בגדוד 932 בחטיבת הנח"ל. באוגוסט 2006 הועלה לדרגת סא"ל ומונה למפקד גדוד 932 (גרניט), בתפקידו שימש עד שנת 2008. לאחר מכן שימש מג"ד במגמת להב בבה"ד 1 עד 2009. בנובמבר 2009 מונה למפקד יחידת דובדבן, ופיקד עליה בין היתר במבצע לעצירת המחבלים אשר ביצעו את הפיגוע באיתמר, אדרי סיים את תפקידו בספטמבר 2012. במהלך 2012 הועלה לדרגת אל"ם ומונה למפקד חטיבה 5, בתפקידו שימש עד שנת 2015. ב-2015 מונה למפקד המרכז לאימונים באש (מא"ש) במל"י. בעקבות תאונת אימונים בה נהרג קצין צה"ל נרשמה לאדרי הערה פיקודית. את תפקידו במל"י סיים באוגוסט 2016. שוש מולא, עונת הדובדבנים, ידיעות אחרונות, ‏ 02.12.2010, כפי שהועלה באתר פרש. לילך שובל, אני שליח של המדינה, ישראל היום, ‏ 14.09.2012, עמודים 16-17, כפי שהועלה באתר עמותת דובדבן. חנן עמיאור, דובדבנים לנצח, ישראל היום, ‏ 01.07.2011, עמודים 38-43, כפי שהועלה באתר עמותת דובדבן. אריאלה רינגל־הופמן, "נא להכיר: האנשים שיובילו את צה"ל ביובל ה־75 למדינה", ידיעות אחרונות המוסף לחג,‏ 24 באפריל 1998, עמוד 19, "א' נולד וגדל בבית שאן. גמר תיכון במגמת אלקטרוניקה ומחשבים, והתגייס ל"דובדבן" בנובמבר ,1993בדיוק שנה אחרי החשיפה הראשונה של היחידה". חנן עמיאור, דובדבנים לנצח, ישראל היום, ‏ 01.07.2011, עמודים 38-43, כפי שהועלה באתר עמותת דובדבן. שוש מולא, "עונת הדובדבנים", ידיעות אחרונות, ‏ 02.12.2010. מג"ד 932: חשיבות לדברי הרמטכ"ל על העלאת שכר הקצינים, באתר ערוץ 7, 19 באפריל 2007. שוש מולא, שעת ה-ש', באתר ynet, 2 בדצמבר 2010. לילך שובל, אני שליח של המדינה, ישראל היום, ‏ 14.09.2012, עמודים 16-17, כפי שהועלה באתר עמותת דובדבן. יואב זיתון, "כשל מקצועי חמור" באסון בצאלים: מג"ד וסמג"ד הודחו, באתר ynet, 28 בינואר 2016
אליפות וימבלדון 1897

אליפות וימבלדון 1897 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-21 ביוני והסתיימה ב-1 ביולי. תוכנית התחרות כללה תחרויות גברים, תחרויות נשים ותחרויות זוגות גברים. התחרות נערכה בשני שלבים. בשלב הראשון המתחרים חולקו ל-2 בתים. מנצח השלב הראשון עלה להתמודד מול מנצח אליפות וימבלדון 1896 על התואר. לתחרות זו נרשמו 31 טניסאים. בנוסף לטניסאים הבריטיים השתתף בתחרות טניסאי מאוסטרליה. בגמר תחרות הגברים רג'ינלד דוהרטי ניצח את וילברפורס איבס האוסטרלי (בשבילו זה היה הפסד שלישי ברציפות בגמר). במשחק האליפות הארולד מהוני (מנצח אליפות וימבלדון 1896) הפסיד לדוהרטי ב-3 מערכות. בכך דוהרטי התחיל סדרת ניצחונות בווימבלדון. בתחרות הנשים השתתפו שבע טניסאיות. בלאנש בינגלי (היליארד) ניצחה בתחרות וגם ניצחה ב-2 מערכות במשחק על האליפות נגד שרלוט קופר. בכך בינגלי היליארד זכתה בתואר הרביעי שלה. בתחרות הזוגות השתתפו 14 זוגות שהתחרו על הזכות להתמודד על התואר במשחק נגד האחים בדלי, מנצחי אליפות וימבלדון 1896. זוג האחים דוהרטי ניצח בתחרות בין הזוגות המתמודדים. במשחק על האליפות הם ניצחו את האחים בדלי ב-4 מערכות. האתר הרשמי של אליפות וימבלדון תוצאות משחקי גברים תוצאות משחקי זוגות תוצאות משחקי נשים